Framheim

Framheim c' est l' no del båze ki l' esploreu Roald Amundsen fijha-st el Baye des balinnes, sol platea d' glaece di Ross e l' Antartike, tins di ci espedicion disk' å Pole Sud.

C' esteut-st ene cahoute fwait di bwès pa on mwaisse-tcherpetî; ele fourit fwait e seccions dismantchåves, çou ki permeta del construre el måjhone da Amundsen el Norvedje, li dismantchî pol mete sol Fram, li batea k' amina l' espedicion disk' e-n Antartike, eyet l' remantchî on côp so plaece.
Li no d' Franheim vout dire "måjhone do Fram" e norvedjin.
Ci fourit onk des prumîs egzimpes di construjhaedje avou des bokets pré-fabrikés; li tåve po magnî si poléve riployî å plafond po pleur netyî åjheymint pa dzo leye.

Tins do construjhaedje el Norvedje, Amundsen dijheut kel cahoute esteut po-z "observer" seulmint, çou k' aléve avou l' pordjet anoncî d' aler å Pole Nôr; mins minme èn aprindisse esploreu åreut veyou k' i gn aveut des plaeces po des djins viker. Come di djusse, li pordjet da Amundsen c' esteut purade d' aler disk' å Pole Sud, la ki l' voye disk' å Pole Nôr aveut ddja stî afroyeye pa Frederick Cook eyet Robert Peary.

Categoreye:Båzes antartikes